શક્તિનો અંશ હતી કુમારી. તે કાળમાં ભારત પર શાસન કરી રહેલા રાજા ભરતને ત્યાં એક પુત્રીએ જન્મ લીધો હતો. રાજાના આઠ પુત્રો અને એક પુત્રી હતી. કહેવાય છે કે આ પુત્રી કોઈ અન્ય નહીં પણ આદિ શક્તિનું જ અંશ હતી જેનું નામ કુમારી રાખવામાં આવ્યું. આગળ જતાં રાજાએ પોતાના સામ્રાજ્યના નવ એકસરખા ભાગ પોતાના સંતાનોમાં વહેંચી દીધા, જેમાંથી દક્ષિણનો હિસ્સો પુત્રી કુમારીને ભાગે આવ્યો. કુમારીએ વર્ષો સુધી આ વિસ્તારની દિલથી રક્ષા કરી અને તેના વિકાસ માટે દરેક શક્ય પ્રયાસો કર્યા. શિવ સાથે લગ્ન કરવાની ઇચ્છા હતી. પૌરાણિક કથાઓ અનુસાર માનવામાં આવે છે કે કુમારી ભગવાન શિવને પ્રેમ કરતી હતી. તેણે શિવજીને પરણવા માટે કઠોર તપસ્યા કરી અને તેના તપથી પ્રસન્ન થઈને શિવજીએ તેના લગ્નનો પ્રસ્તાવ સ્વીકારી લીધો અને તેને ત્યાં જાન લઈને આવવાનું આશ્ર્વાસન પણ આપ્યું. હવે કુમારી લગ્નની તૈયારીઓમાં લાગી ગઈ. વિવાહ હેતુ તેણે શ્રૃંગાર પણ કર્યો. પરંતુ બીજી તરફ નારદ મુનિ જાણી ચૂક્યા હતા કે કુમારી કોઈ સાધારણ કન્યા નથી, પરંતુ અસુર બાનાસુરનનો વધ કરનાર દેવી છે. નારદે આ રહસ્ય તમામ દેવતાઓ અને શિવને જણાવી દીધું. અંતે સૃષ્ટિના કલ્યાણ માટે એ નિર્ણય લેવામાં આવ્યો કે ભગવાન શિવની જાનને અધવચ્ચેથી જ પરત કૈલાશ મોકલી દેવામાં આવે.